CELEX: 32012D0706(01)
Language: el
Date: 2012-07-02 00:00:00
Title: Απόφαση της Επιτροπής, της 2ας Ιουλίου 2012 , για την τροποποίηση της απόφασης E(2009) 770 της Επιτροπής όσον αφορά την έγκριση του πλήρους κειμένου του εγγράφου αναφοράς σχετικά με τις βέλτιστες διαθέσιμες τεχνικές για την ενεργειακή απόδοση  Κείμενο που παρουσιάζει ενδιαφέρον για τον ΕΟΧ

6.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Ιουλίου 2012
   για την τροποποίηση της απόφασης E(2009) 770 της Επιτροπής όσον αφορά την έγκριση του πλήρους κειμένου του εγγράφου αναφοράς σχετικά με τις βέλτιστες διαθέσιμες τεχνικές για την ενεργειακή απόδοση
   (Κείμενο που παρουσιάζει ενδιαφέρον για τον ΕΟΧ)
   2012/C 198/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (1), και ιδίως το άρθρο 17 παράγραφος 2,
   Έχοντας υπόψη την απόφαση της Επιτροπής, της 7ης Νοεμβρίου 2001 (2), με την οποία η Επιτροπή αποφάσισε να εξουσιοδοτήσει τον Γενικό Διευθυντή Περιβάλλοντος να εγκρίνει, για λογαριασμό και υπό την ευθύνη της Επιτροπής, τα πλήρη κείμενα των εγγράφων αναφοράς για τις βέλτιστες διαθέσιμες τεχνικές,
   Εκτιμώντας τα ακόλουθα:
   
               (1)
            
            
               Στο άρθρο 17 παράγραφος 2 της οδηγίας 2008/1/ΕΚ προβλέπεται η ανταλλαγή πληροφοριών μεταξύ των κρατών μελών και των ενδιαφερομένων βιομηχανικών κλάδων για τις βέλτιστες διαθέσιμες τεχνικές και η δημοσίευση από την Επιτροπή των αποτελεσμάτων των ανταλλαγών πληροφοριών.
            
         
               (2)
            
            
               Με την απόφαση E(2009) 770 της Επιτροπής, της 3ης Φεβρουαρίου 2009, η Επιτροπή ενέκρινε το πλήρες κείμενο του εγγράφου αναφοράς σχετικά με τις βέλτιστες διαθέσιμες τεχνικές για την ενεργειακή απόδοση, το οποίο διατίθεται στο Διαδίκτυο (3).
            
         
               (3)
            
            
               Η Επιτροπή έχει λάβει αρκετές καταγγελίες από ανταγωνιστές που ισχυρίζονται ότι η εταιρεία «PVT technology», για σκοπούς μάρκετινγκ, χρησιμοποιούσε παραπλανητικά το έγγραφο αναφοράς σχετικά με τις βέλτιστες διαθέσιμες τεχνικές για την ενεργειακή απόδοση και ότι, επίσης, αναφέρει τον αισθητήρα Poetter ως παράδειγμα βέλτιστων διαθέσιμων τεχνικών για την ενεργειακή απόδοση.
            
         
               (4)
            
            
               Το έγγραφο αναφοράς σχετικά με τις βέλτιστες διαθέσιμες τεχνικές για την ενεργειακή απόδοση θα πρέπει να τροποποιηθεί στο σημείο 2.10.4, με τη διαγραφή του ηλεκτρονικού συνδέσμου http://www.pvt-tec.de στον υπότιτλο «Στοιχεία αναφοράς»,
            
         ΑΠΟΦΑΣΙΖΕΙ:
   Άρθρο μόνο
   Διαγράφεται ο ηλεκτρονικός σύνδεσμος http://www.pvt-tec.de στον υπότιτλο «Στοιχεία αναφοράς» του σημείου 2.10.4 του εγγράφου αναφοράς σχετικά με τις βέλτιστες διαθέσιμες τεχνικές για την ενεργειακή απόδοση.
   
      Βρυξέλλες, 2 Ιουλίου 2012.
      
         
            Για την Επιτροπή, κατ’ εξουσιοδότηση
         
         
            Ο Γενικός Διευθυντής Περιβάλλοντος
         
         Karl FALKENBERG
      
   
   
      (1)  ΕΕ L 24 της 29.1.2008, σ .8.
   
      (2)  SEC(2001) 1738.
   
      (3)  http://eippcb.jrc.es/reference/ene.html